

**GRADSKO VIJEĆE *P R I J E D L O G***

KLASA:363-03/16-01/04

URBROJ:2186/18-02/1-16-1

Ludbreg, 20.prosinca 2016.

Na temelju članka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) i članka 23. Zakonao komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 - pročišćenitekst, 82/04, 178/04, 38/09, 79/09, 153/09, 49/11, 144/1, 94/13, 153/13, 147/14 i 36/15 ) i članka 33. Statuta Grada Ludbrega («Službeni vjesnik Varaždinske županije» br. 23/09,17/13 i 40/13-Pročišćeni tekst) Gradsko vijeće Grada Ludbrega na 29. sjednici održanoj dana 20.prosinca 2016. godine donijelo je

**O D L U K U**

**o izmjeni Odluke o komunalnoj naknadi**

Članak 1.

Članak 16. Odluke o komunalnoj naknadi (“Službeni vjesnik Varaždinske županije“broj 25/01, 17/13) mijenja se i glasi:

„Komunalna naknada za stambeni i poslovni prostor , građevinsko zemljište koje služi u svrhu obavljanja poslovne djelatnosti i neizgrađeno građevinsko zemljište fakturira se mjesečno posljednjeg dana u mjesecu za tekući mjesec s rokom dospijeća 15 dana“.

Članak 2.

Ova Odluka stupa na snagu prvog dana od dana objave u „Službenom vjesniku Varaždinske županije“, a primjenjuje se od 01.siječnja 2017.godine.

Predsjednica Gradskog vijeća

Renata Potočnik

**OBRAZLOŽENJE**

**O d l u k e**

**o izmjeni Odluke o komunalnoj naknadi**

Odredbama članka 22. stavka 4. Zakona o komunalnom gospodarstvu – dalje u tekstu Zakon, (“Narodne novine” broj 36/95, 70/97, 128/99, 57/00, 129/00, 59/01, 26/03 - pročišćenitekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) propisano je da se komunalna naknada plaća za nekretnine iz stavka 3.toga članka (stambeni prostor, poslovni prostor, garažni prostor, građevno zemljište koje služi u svrhu obavljanja poslovne djelatnost i neizgrađeno građevno zemljište), koje se nalaze unutar građevinskog područja naselja kao I za stambeni I poslovni proctor izvan građevinskog područja naselja na kojem se najmanje obavljaju komunalne djelatnosti iz stavka 1. točke 3., 4. i 6. članka 22. Zakona (održavanje javnih površina, održavanje nerazvrstanih cesta i javna rasvjeta) i koje su opremljene najmanje pristupnom cestom, objektima za opskrbu električnom energijom I vodom prema mjesnim prilikama te čine sastavni dio infrastructure jedinice lokaln esamouprave.

Odredbama stavka 3. istoga članka propisano je da komunalnu naknadu plaćaju vlasnici, odnosno korisnici: stambenog prostora, poslovnog prostora, garažnog prostora, građevnog zemljišta koje služi u svrhu obavljanja poslovne djelatnosti I neizgrađenoga građevnog zemljišta.

Odredbama članka 23. stavka 1. propisano je da predstavničko tijelo jedinice lokalne samouprave donosi odluku o komunalnoj naknadi kojom se obvezatno utvrđuju:naselja u jedinicama lokalne samouprave u kojima se naplaćuje komunalna naknada,područja zona u gradu, odnosno općini,koeficijent zona (Kz) za pojedine zone,koeficijent namjene (Kn) za poslovni prostor i za građevno zemljište koje služi u svrhu obavljanja poslovne djelatnosti,rok plaćanja komunalne naknade,nekretnine važne za jedinicu lokalne samouprave koje se u potpunosti ili djelomično, oslobađaju od plaćanja komunalne naknade,opći uvjeti i razlozi zbog kojih se u pojedinim slučajevima može odobriti potpuno ili djelomično oslobađanje od plaćanja komunalne naknade,izvore sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalne naknade.

Člankom 16. Odluke o komunalnoj naknadi (“Službeni vjesnik Varaždinske županije“broj 25/01, 17/13) bilo je propisano :“Komunalna naknada fakturira se – za stambeni prostor 15.veljače,15.svibnja,15 kolovoza i 15.studenog s rokom dospijeća 15 dana, - poslovni prostor i građevinsko zemljište koje služi u svrhu obavljanja poslovne djelatnosti posljednjeg dana u mjesecu za tekući mjesec…“ te određene iznimke.

Prema članku 19. Zakona sredstva za obavljanje komunalnih djelatnosti osiguravaju se između ostalog i iz sredstava komunalne naknade.

U cilju bolje dinamike naplate komunalne naknade i obavljanja komunalnih djelatnosti iz tih sredstava,predložena je ova izmjena članka 16.Odluke o komunalnoj naknadi kojom će se fakturiranje komunalne naknade za stambeni prostor vršiti mjesečno.